19 Февруари 2020 17:21ПУБЛИКУВАНА\n19 Февруари 2020 17:34ОБНОВЕНА\nВ състезанието се включиха 400 млади спортни надежди на възраст от 11 до 16 години\nОбластният управител Виктор Янев и неговият заместник д-р Матей Попниколов бяха официални гости на откриването на Осмия зимен олимпийски фестивал „Олимпийски надежди – Осогово 2020“. Домакин на двудневното зимно спортно първенство е ски и борд център Осогово.\nЗимният курорт събира на едно място около 400 млади спортни надежди на възраст от 11 до 16 години. Те ще се борят за медали в ски бягането, ски алпийските дисциплини и в сноуборда.\nЯнев и Попниколов се включиха и в церемонията по награждаване на победителите в първия състезателен ден от зимния спортен форум. Областният управител на Кюстендил и неговият заместник наградиха с медали и предметни награди първенците в състезанията по ски алпийски дисциплини и ски бягане.\nПризьорите при младите спортни надежди получиха поздравления от Виктор Янев за отличното представяне и спортсменското състезание.\n„Още много спортни успехи и завоюване на нови върхове ви пожелавам. Носете винаги хъс за победа в себе си“, пожела на участниците в „Олимпийски надежди – Осогово 2020“ губернаторът на Кюстендил.\nНагради на част от победителите връчи и зам.-кметът по "Култура, образование, туризъм, младежки дейности и спорт" в община Кюстендил – Светослав Василев.\nБългарският олимпийски комитет и Асоциация „Спорт в свободното време“ са организаторите, които събират спортните таланти на страната в зимните дисциплини. И двете организации имат за свой приоритет развитието на спорта сред младите и насърчаването на талантите в ранна възраст.\nВ утрешния ден, на 20 февруари, ще се проведе състезанието по сноуборд за 11, 13 и 15-годишните. След награждаването на победителите в сноуборда, ще бъде и официално закрито Осмото издание на зимния фестивал.\nОлимпийски надежди Кюстендил Осогово Виктор Янев награди


07:48 | Сряда | 03.06.2020\nТеодора Димова. Една епоха\nПървият ми спомен от „Бийтълс“ – Yesterday, записана на касетка, на малък полски касетофон. И четях „Червено и черно” в същото време. Не зная как се съчетаваха в съзнанието ми романтичните терзания на амбициозния Жулиен Сорел и тъгата на Yesterday. Песента свършваше, изчаквах известно време – две, три страници – и я пусках отново. Към края на книгата лентата на касетката се разтегли и започна да вие. Но аз и така си я харесвах, нека да вие, аз в главата си нали я чувам без вой. Сега гледам видеозапис с не много добро качество от 1965 година, Джордж Харисън я обявява по микрофона, Пол Маккартни излиза сам с акустична китара на затъмнената сцена, запява, лицето му е в сълзи, той наистина преживява тъжен спомен от вчера.\nЕдна от песните, с които „Бийтълс“ завършват общата си кариера преди разпадането на групата, е приспивната Golden Slumbers. Дългият и бурен ден е приключил, мракът се е спуснал, уморените момчета ще си починат след тежкия ден, безкрайния ден, през който са завладели света, покорили са сърцата на милиони почитатели, изтръгнали са от душите им френетични викове на възторг и любов и ето, наближава краят на този приказен ден, който завършва с нежната люлчина песен. На нейния текст Пол е попаднал случайно, текстът е написан преди близо четири века от елизабетинския поет Томас Декер и е от пиесата му „Търпеливата Гризелда“. Каква необичайна съдба на красивата люлчина песен! С нея завършва предпоследния албум на знаменитата група, албум, в който те за последно са едно цяло, събрани от щастливата съдба, за да дарят света с любов и радост. След този албум магическото мистично пътуване е към своя край.\nБийтълс подариха на своята епоха възторг, какъвто никога преди това не е преживяван, промениха не само музиката, а лицето на планетата, създадоха свят с ново лице, озарен с усмивка, която трае и до днес, само че вече наситена с носталгия.\nТогава ние, които живеехме зад желязната завеса, дочувахме само далечното и приглушено ехо на завладяващата музика. Но макар и желязна, завесата не беше нито достатъчно висока, нито достатъчно дебела, за да спре неповторимите песни, те минаваха над нея или направо през нея и макар със закъснение, заглушавани, забранявани, достигаха до нас и ни зовяха с чувството за свобода. Ако я нямаше жизнерадостната, възторжена бийтълсова музика, ние щяхме да сме слушали само комсомолските маршове и да сме танцували валс под строй като в онази смешно-тъжна сцена от филма „Вчера“, в който образите на четирите момчета бяха накъсани от строгия учител.\nАз не зная друго подобно явление в световната култура и история. Нищо друго не е променяло света така неусетно, коренно и необратимо. Преди „Бийтълс“ светът все още се движи в сухите и строги следвоенни стандарти. Те са разчупени и взривени само за няколко години при тяхната поява. Дори в нашия „лагер“ светът се променяше от тяхната музика. Стотици автори са разказвали шеметната история на ливърпулските момчета, извършили революция, която никой преди и след тях не е повтарял.\nДнес, от дистанцията на десетилетията, ми се струва невъзможно случилото се между 1963 и 1970 г. Приблизително толкова време продължава Втората световна война, която разорава и почти унищожава света. За същото време „Бийтълс“ изпяват десетки песни, които остават завинаги хитове. Никоя друга група не може да се сравнява по мащаба на въздействието си с тях.\nТрудно е да се отговори на какво се дължи тяхното обаяние. Могат да се изтъкнат безброй причини. Своето обяснение аз намирам в един запис от техен концерт в Австралия, вероятно в Мелбърн, през лятото на 1964 г., изпълняват „Twist and Shout“ и пеят с цялата си енергия. Джон солира с дрезгав глас, защото е пресипнал, Пол и Джордж както обикновено пеят на един микрофон, защото бас китаристът е левичар и не си пречат с грифовете на китарите. Когато се доближават до микрофона почти допират главите си. Пол набързо и незабележимо се почесва по лицето. В следващия миг Джордж посяга и го ощипва по носа. В този детински, приятелски и игрив жест е цялата любов, която ги е събрала, цялата бликаща спонтанност на музицирането им, това, което прави песните и излъчването им неповторими и неподражаеми.\nНяма друга песен като Yesterday, няма друга като Help, нито като Something, нито като And I love her, няма неповторим звук като в Norwegian Wood, няма тъга като в She’s Leaving Home, с нищо не може да се сравни поезията, философията, отмерения ритъм и симфоничното звучене на A Day in the Life, за да се стигне накрая до лебедовата песен от покрива на звукозаписното студио. Концертът през студения януарски ден на 1969 година е последната им съвместна изява и това сякаш се усеща в измъченото и сърцераздирателно Don’t Let Me Down, което звучи като апел, като молба през сълзи. За да затвърдят посланието на песента, „Бийтълс“ я изпълняват на ветровития покрив два пъти. Ала като химн на групата и на епохата, която тя създаде, завинаги ще остане All You Need Is Love. Програмата, в която я изпяват за първи път през 1967 година, е излъчена на живо в първата сателитна телевизионна връзка „Нашият свят“ чрез спътника Intelsat I и е видяна от над 400 млн. зрители в 25 страни. За да се заяви, че песента е химн на новото време, тя започва с интродукцията на Марсилезата и съдържа музикални цитати от други емблематични произведения. Музикалната утопия се изразява в многократното повтаряне на „любов, любов, любов“ и на инверсията „Всичко, от което се нуждаеш, е любов. Любов е всичко, от което се нуждаеш“. Един от музикалните критици заключава: „Посланието е „любов“ и се надявам, че всички в целия свят успяха да го получат“. Затова Джордж Харисън коментира по-късно, че посланието на песента е същото като посланието на Бога, песента повтаря онова, което е казал апостол Павел в Химна на любовта.\nЗа съжаление силата на цветята (Flower Power) не е достатъчна, светът не успява да заживее в любов, по същото време са убити Мартин Лутър Кинг и Робърт Кенеди. През 1980 г. е застрелян Джон Ленън. През 2001 г. умира Джордж Харисън. Пол и Ринго още пеят, но Бийтълс вече ги няма. Няма го онова неповторимо време, когато четири момчета, заредени с талант, енергия, радост и любов озариха света с нова надежда, която до този момент не се беше появявала. Не е пресилено, ако кажа, че докато бяха на сцената, те управляваха света.


Цитадела – Уикипедия\nЦитаделата на Буда\nЦитадела (на италиански: citadella, означаващо малък град) е вътрешно укрепление, намиращо се в границите на по-голяма крепостна система. Цитаделата е вътрешна крепост в укрепен град.\nПредставлява силно укрепен квартал за седалище на местната власт (често със замък на местния владетел) в град, защитен с крепостни стени.\nЗа пример в България може да се посочи крепостта Баба Вида във Видин, около която е израснал древният град Бдин, опасан от външен ров с вода и крепостни стени (днешният квартал Калето) с 13 капии (каменни порти) – 7 към сушата и 6 към р. Дунав. Кремъл е пример за такава крепост в Средновековна Русия.\nЦитаделата има самостоятелна отбрана и служи за последен опорен пункт в случай на завладяване и падане на по-голямата крепост. Трябва да е достатъчно обширна, за да може да помести целият местен гарнизон. Важно е също да има възможност за съхраняване на достатъчно количество от най-необходимите запаси (боеприпаси, вода, храна) в случай на обсада.\nВзето от „https://bg.wikipedia.org/w/index.php?title=Цитадела&oldid=10923818“.


Двудневна екскурзия в Македония и Косово, Глобул Турс - Оферта 35982\nДвудневна есенна екскурзия на 21.11. до Скопие и Прищина! Една нощувка, транспорт и водач от Глобул Турс\nПериод: 21.11.2015 - 22.11.2015\nПосетете едно от най-впечатляващите места в Македония - езерото Матка. Разгледайте "Каменния мост" - символ на Скопие, стария квартал "Вароша", крепостта "Скопско кале" и Църквата "Св .Спас" със саркофага на Гоце Делчев,"Свети Климент"- най-големият православен храм в Скопие.\nГлобул Турс са Ви подготвили страхотна туристическа програма!\nСрещу един ваучер за един човек получавате: транспорт с туристически автобус.\n1 нощувка в хотел 3* в Скопие.\nЕкскурзионна програма в Скопие.\nПовече информация за програмата на екскурзията и необходимите документи можете да видите в ''Детайли''.\nВходни такси за музеи и обекти по програмата.\nЕкскурзия до Прищина и манастира до с. Грачаница – 25 евро.\nПосещение на езерото Матка – 5 лева на човек.\nВечеря в традиционен ресторант с музика - около 25 лева.\nДата на екскурзията: 21.11.2015 г.\nВаучерът е валиден до 18.11.2015 г. за подписване на договор с агенцията.\nОфертата изисква предварителна резервация на телефони 02 / 981 13 83; 02 / 980 69 59. Адрес: гр. София, ул."Екзарх Йосиф" 29 - безистена; Работно време: 10:30 – 17:30ч.\n1-ви ден: Отпътуване от София в 7.00 ч. в посока КГПП Гюешево. Преминаваме на територията на Р Македония, и продължаваме в посока Скопие. Попътно спиране в Крива Паланка.\n*При добри атмосферни условия, и срещу допълнително заплащане от 5 лева на човек, посещение езерото Матка - едно от най-впечатляващите места в Македония, заобиколено от стръмни скали, сред които са скрити средновековни църкви и манастири; и манастира "Свети Андрей", чиито запазени фрески над западния вход на църквата разказват, че е построена през 1389 г. от Андрей, вторият син на крал Вълкашин.\nТуристическа пешеходна обиколка на града от старата чаршия и църквата „Св. Спас” . По каменният мост строен още от римляните и един от символите на града преминаване в новият център на града. Пред погледа се открива гледка към множестово паметници и сгради в строеж, издигнати по проект „Скопие 2014”. Тук именно се намират най-високия паметник на Александър Македонски в света, паметниците на цар Самуил, Даме Груев, Император Юстиниан и мн. др. Посещение на музея на Майка Тереза. Свободно време.\nНастаняване в хотела. Вечерта, по желание и срещу допълнително заплащане - посещение на традиционно заведение с музика на живо. Нощувка.\n2-ри ден: Закуска. По желание срещу допълнително заплащане отпътуване за Косово /при минимум 25 човека/. Разглеждане на един от най-известните манастири в региона – „Успение на Пресвета Богородица” в с. Грачаница. Изграден от крал Милутин, Грачаница е действащ женски православен манастир. Кралската църква представлява петкорабна базилика с оригинално архитектурното решение, причислен към вардарския стил. Манастира Грачаница с кралската църква са поставени под защитата на ЮНЕСКО през 2006 г. Те са един от четирите обекта на православната култура в Косово които са в списъка на ЮНЕСКО от 2004 г. Отпътуване за столицата Прищина, където се намират Косовския музей, паметника на албанския национален герой Скендербег, в центъра на града, паметникът на Бил Клинтън. Позлатената статуя е открита от самия Клинтън през 2009 г. , а недалеч е надписът от гигантски букви „NEWBORN” (Новороден). В покрайнините на Прищина е и Косово поле, от което идва и името на държавата. На това място е изграден паметник, напомнящ на мемориала на връх Шипка. По време на битката при Косово поле на 15 юни 1389 г., загиват предводителите както на сръбската, така и на османската войска. Монументът се намира на мястото, където е убит сръбският княз Лазар Хребелянович, а от върха се разкрива чудесна гледка на околността с новите квартали на Прищина в далечината. Пак отвисоко, но малко встрани ще видите друг мемориал - подобен на джамия без минаре. Той е издигнат на мястото, където се смята, че е загинал османският владетел Мурад. Свободно време за разходка и обяд. Отпътуване за България през Р Македония. Пристигане в София късно вечерта.\nЦената е валидна при миниминално 35 пълно плащащи туриста.\nСрок за уведомление при недостигнат минимум – 3 дни преди датата на отпътуване.\nЛична карта. Няма паспортни, визови, медицински и здравни изисквания, свързани с пътуването.\n• Туристите имат възможност да сключат допълнителна застраховка за покриване на разходите в случай на отказ от пътуване от страна на потребителя.\n--1%\t115.00 лв.\t115.50 лв.


4 важни съвета как да обичай най-шантавата зодия - ВОДОЛЕЙ\nднес (25) вчера (156) Здравословно Пътешествия Любопитно Шоубизнес Музика Авто Полезно ТРЪПКАТА Е НАВСЯКЪДЕ\n4 важни съвета как да обичай най-шантавата зодия - ВОДОЛЕЙ...\n14.01.2022 19:30 18155\nСкоро пристъваме в периода на въздушния знак Водолей и поради тази причина сме ви приготвили няколко „тайни от кухнята“.\nВодолеите са може би един от най-потайните зодиакални знаци, които не се разкриват пред всеки. Ако успеете все пак да си спечелите доверието им, те ще ви покажат цветната и приключенска същност, която крият от чуждите погледи.\nПредставителите на този знак са интелигентни, добри слушатели, креативни и чудесна компания за забавления. Те обаче не могат да ви разкрият директно чувствата си и трудно ги показват.\nНие днес ще ви дадем няколко съвета как да се държите с представителите на тази въздушна зодия и какво да имате предвид в любовен план.\n7 причини да обичаме Водолея\nПредставителите на знака Водолей са едни от най-верните приятели и ценни съветници. Ето кои са 7-те причини, заради които толкова ги об...\nВодолеите са с чисто и голямо сърце\nВодолеите обикновено се опитват да скрият същността си под строга и мистериозна обвивка, но истината е, че са същински емпати. Те са щедри, с голямо сърце и винаги готови да помогнат на човек в беда. Обичат да правят дарения, но обикновено никой не разбира за тях. Те се наслаждават, когато помагат на някого. Самият Водолей смята, че е роден със задачата да направи света едно по-добро място.\nПредставителите на този знак обикновено се отличават с остър ум и са природно надарени с интелигентност. Любознателни са, постоянно се стремят да надграждат знанията и качествата си. Обичат да ходят на курсове, да посещават непознати места и т.н. Те са и добри работодатели, които могат да контролират служителите си, дори да изглеждат стеснителни и мекушави.\nСтранните качества на Водолея\nЕдин от най-мъдрите знаци в Зодиака е Водолеят. Незаменим приятел и съветник, той също има своите странни качества. Ето кои са те. - Н...\nОтдават голямо значение на музиката\nВодолеите усещат музиката по много по различен начин от другите. Те предпочитат дълбоките и чувствени мелодии, които ги пренасят в далечни измерения. Но разбира се, те слушат и всякакъв друг жанр музика спрямо повода и настроението. Ако искате да завържете разговор с представител на тази зодия, започнете да говорите за музика и ще видите колко бързо излиза от черупката си.\nПоставят на първо място любимия човек\nАко Водолей се влюби във вас, то няма нужда да се притеснявате за лоялността му – за него вие автоматично ставате най-важният човек. Те са готови на всичко за вас и отменят всякакви ангажименти, ако имате нужда да ги видите. Представителите на въздушния знак са импулсивни и спонтанни, могат да ви правят редица романтични изненади в най-неочаквани за вас моменти. Не е необходимо да си просите вниманието им – те така или иначе ще са насочили цялата си енергия върху вашата същност. Влюбят ли се е истински и за дълго време.\nЗлоупотреба: Полицай си пази паркомясто ... 34


BurgasNovinite.BG: Обновяват 307 училища и 124 детски градини\nОбновяват 307 училища и 124 детски градини\nДо 2023 г., когато изтича срока на проектите в настоящия програмен период по ОПРР, ще бъдат обновени общо 449 обекта на образователната инфраструктура – 307 училища, 124 детски градини, 13 висши училища и 5 обединени детски комплекса.\nТова става ясно от заложените от третото правителство на премиера Бойко Борисов образователни приоритети. Нови 16 са реновираните образователни институции по европейските програми за трансгранично сътрудничество с Република Северна Македония, Сърбия, Румъния, Турция и Гърция. \nТака за последните шест години в страната са модернизирани общо 205 сгради на образователната инфраструктура с финансиране по управляваните от регионалното министерство програми. Статистиката е за обхванатите образователни институции в 39-те големи града на страната, 80 по-малки общински центъра и населени места в пограничните райони, както и професионални училища в сферата на културата, спорта, земеделието, агротехниката, ветеринарната медицина и професионални гимназии в различни населени места.\nСградите са преобразени като визия, с обновени фасади и обзавеждане. За повишаване на енергийната ефективност са монтирани топлоизолация на стени и покрив, нови прозорци и врати. Изграденото ново осветление пести енергия и е съобразено с изискванията за здравословни и безопасни условия на труд.\nПодменени са изцяло и водопроводните и електрически системи, изградени са и нови – за пожароизвестяване, видеонаблюдение. Внедрени са информационни технологии. Архитектурната среда е адаптирана за лесен достъп на хора в неравностойно положение, като в някои от учебните заведения са изградени и асансьори.\nПо голяма част от проектите е подменено и оборудването – нови чинове, интерактивни дъски, професионално и спортно обзавеждане. Учениците се обучават и в обновени физкултурни салони, като в някои гимназии са построени изцяло нови многофункционални спортни зали. Модернизирани са и системите за отопление. Благодарение на инвестициите са реновирани и дворните пространства.


139 нови с COVID-19 във Врачанско - Новини\nОще 139 жители на врачанска област са диагностицирани с коронавирусна инфекция. По данни на Регионалната здравна инспекция, 7 от тях, на възраст между 64 и 82 години, са били хоспитализирани в средно тежко състояние в Белодробната болница и в ковид отделението на МБАЛ "Христо Ботев". Заболелите са от общините Враца, Мездра, Бяла Слатина, Мизия, Оряхово, Хайредин, Криводол.\n2 254 са активните носители на заразата в областта към този момент. От тях 2 072 са си у дома, а 182-ма са в лечебни заведения. През изминалите 24 часа още четирима, лекувани от COVID-19 в болници, са починали. От РЗИ алармираха за проблем с интензивните легла, затова с нарочна заповед на директора д-р Орлин Димитров бяха увеличени местата за лечение на нуждаещите се от интензивни лекарски грижи в 4 местни болници.\nРадио Видин Новини COVID019 Враца Врачанско


› книги › беседи › неделни › Възпитанието › Ще се наситят\n„Блажени онези, които гладуват.“ Кое иде след глапресищане. Никога не давайте на вашите гости, не им туряйте голяма паница, не им туряйте много ядене – до половината. Половината да изядат, другото да остане. Много малко им туряйте. Видиш, че изяде всичкото ядене в паницата. Природата в туй отношение е много внимателна. Ние всички страдаме от пресищане, затуй тя ни дава малко.


Guardian: Брекзит и "подмазването" пред Тръмп - бившият посланик обясни защо на Лондон няма да му е лесно да се разбира с Байдън - Поглед Инфо\nБоян Дуранкев 6217\nНамираш се в: Начало » Свят » Guardian: Брекзит и "подмазването" пред Тръмп - бившият посланик обясни защо на Лондон няма да му е лесно да се разбира с Байдън\nGuardian: Брекзит и "подмазването" пред Тръмп - бившият посланик обясни защо на Лондон няма да му е лесно да се разбира с Байдън\n07.02.2021, 06:31 2680\n/Поглед.инфо/ Американско-британските отношения се нуждаят от презареждане, но това няма да бъде лесно за постигане. Това мнение изрази в интервю за The Guardian бившият посланик на Обединеното кралство във Вашингтон Питър Уестмакот. Според него администрацията на Джо Байдън продължава да смята Брекзит за грешка и добре осъзнава "излишната близост" на правителствата на Мей и Джонсън с Тръмп.\nПрез последните четири години премиерите на Обединеното кралство "отсъстваха" от световната сцена и бяха "твърде близки" с Доналд Тръмп. Тази гледна точка в интервю за The Guardian беше изразена от бившия посланик на Великобритания във Вашингтон Питър Уестмакот.\nТой е росланник в САЩ от 2012 до 2016 г. и познава много от членовете на външно-политическия екип на Джо Байдън, които преди са работили с Барак Обама. Според него с началото на новата администрация Лондон ще има шанс да възстанови отношенията си с американските власти, но за това ще трябва да се постарае.\nУестмакот твърди, че алгоритъмът на британската външна политика е бил подкопан през годините на Тръмп. „Първият инстинкт на Великобритания, особено когато не знае какво да прави, е да попита американците. Но това беше почти невъзможно, когато политиката на САЩ се ръководеше от сутрешните туитове “, казва той.\n„Освен това имаше огромни пропуски в администрацията на Тръмп, тъй като свободните работни места не бяха попълнени, хората сами напуснаха или бяха уволнени, в резултат на което Великобритания нямаше с кого да контактува“, каза дипломатът. "Ужасно много западни политически решения бяха взети автоматично, което означаваше, че празнината се запълва от онези, които имаха възможност да се възползват от удобния случай."\nЖеланието за търговско споразумение след Брекзит със САЩ повлия на външната политика на Обединеното кралство. Особено в Близкия изток, казва Уестмакот, който работи във Външно министерство от 40 години.\n„Обещанията на Тръмп, че след Брекзит Великобритания веднага ще се възползва от голямото ново споразумение за свободна търговия със Съединените щати, бяха жерава в небето. Но те подтикнаха Тереза Мей и нейният наследник Борис Джонсън да дадат приоритет на привеждането в съответствие на британската политика с тази на администрацията на Тръмп “, подчертава бившият посланик в новата си мемоарна книга „Това се нарича дипломация “.\nОще преди Тръмп да дойде на власт, каза Уестмакот, майското правителство загърби мирните инициативи в Близкия изток, които бяха разработени в тясно партньорство с Великобритания. Освен това в ООН страната подкрепи американския проект за резолюция относно конфликта в Йемен, като възложи пълната отговорност на Иран и хуситите, но без да каже и дума за страданията на цивилното население поради въздушните набези на ОАЕ и Саудитска Арабия.\nРестартирането на американско-британските отношения няма да е лесно, каза Уестмакот. Администрацията на Байдън, където работят много негови познати от администрацията на Обама, е убедена, че Брекзит "е грешка, при това не в интерес на Америка". „Освен това те не са забравили някои от най-грубите формулировки, които Джонсън е използвал по отношение на някои политици - демократи. Те не са забравили как услужливо се подмазватха на Доналд Тръмп”, каза той пред The Guardian\nУестмакот смята, че скорошния телефонен разговор между Джонсън и Байдън е "добро начало". „Но Великобритания трябва да се докаже. Тя трябва да изпълни своята част от работата в решаването на проблемите, засягащи Съединените щати “, добавя той.\nПо-специално Лондон може да помогне на Вашингтон по въпроса за ядрената сделка с Иран и йеменския конфликт. Великобритания също може да играе роля в създаването на многостранен подход в отношенията с Китай, смята бившият дипломат.\n„Що се отнася до Русия, по някаква причина Тръмп се страхуваше от Путин и не беше готов да се изправи срещу него. Байдън, от друга страна, го разглежда като заплаха за демокрацията поради кибератаките и други подобни и в това ние имаме безценен опит. С помощта на НАТО ще можем да покажем, че британците могат да предложат нещо по-сериозно по отношение на създаването на надеждна стратегия за сигурност “, казва Уестмакот.\nТой съветва Джонсън да не провокира ЕС или да се опитва да разруши блока. В крайна сметка подобна неприветлива връзка между Лондон и Брюксел не отговаря на очакванията на екипа на Байдън и няма да бъде в полза на интересите на самата Великобритания, сигурен е дипломатът.\nТой смята, че неотдавнашното „съвместно отсъствие“ на САЩ и Великобритания на световната сцена съвпадна не само с възхода на Китай, но и с осъзнаването, че икономическата мощ на страната не води до нейната политическа и социална трансформация.\n„Трябва да помислим отново и да ги накараме (китайските власти) да разберат, че трябва да играят по същите правила като нас. Те със сигурност имат много силен интерес от оцеляването на западната икономика, над която искат да господстват. На тяхно разположение са дърговете на САЩ за трилиони долари и те не искат да разрушават Запада, както това прави Путин – утвърждава Уестмакот.


КНСБ - Социален диалог\nНе си сам\nКНСБ иска общ европейски икономически и социален семестър\nЕвропейският семестър и Европейският стълб на социалните права (EССП) трябва да бъдат свързани по-тясно и да станат общ „европейски икономически и социален семестър” през следващите години. Това е виждането на КНСБ, огласено на международна конференция за Европейският Семестър в Централна и Източна Европа в София. Конференцията бе открита от президента на КНСБ Пламен Димитров.\nКНСБ: Забогатели сме? Над 70 на сто от депозитите са до 2500 лв.\nТвърденията, че българите са забогатели, тъй като депозитите в банковата система се увеличават не са верни. 61 на сто от влоговете в страната са под 1000 лв., а над 72 на сто – под 2500 лв. Едва 11,8 на сто от депозитите са над 10 000 лева. Това посочи президентът на КНСБ Пламен Димитров на среща с евродепутатите на БСП.\nКНСБ иска ратификация на две конвенции на МОТ и национална програма за дигитални компетенции за всички българи\nКНСБ иска ратификация на две конвенции на МОТ в чест на 100-годишнината на организацията и национална програма за дигитални компетенции за всички българи. Това стана ясно на тържественото заседание на Националния съвет за тристранно сътрудничество по повод годишнината на международната организация, което се проведе в Министерския съвет. На него присъстваха всички социални партньори, както и бившите председатели на НСТС, сред които вицепремиерите Дончо Конакчиев и Ивайло Калфин, министрите Иван Нейков, Христина Христова, Йордан Христосков, Минчо Коралски, Емилия Масларова.\nКНСБ иска национална позиция за въглероден неутралитет\nАко не се вземат спешни мерки от страна на държавата и регулатора, скокът на цените на тока на свободния пазар може да повлече след себе си поскъпване на стоки и услуи, ще доведе до инфлация, задържане на заплатите и до обедняване на населението. Това обяви пред Националния съвет за тристранно сътрудничество президентът на КНСБ Пламен Димитров. Съветът бе свикан по искане на КНСБ заради огромния ръст на цените на електроенергията през последните месеци.\nКНСБ подкрепи проекта на закон за хората с увреждания в тристранния съвет\nКНСБ подкрепи проекта на закон за хората с увреждания, обсъден вчера в Националния съвет за тристранно сътрудничество. Този закон е стъпка в правилната посока, защото интегрира усилията на всички ведомства, и най-вече тези, които се занимават с осигуряването на достъпна среда за хората с увреждания, заяви националният секретар Ася Гонева, която водеше делегацията на синдиката на НСТС.\nСпоред КНСБ един от най-сериозните проблеми на инвалидите у нас е невъзможността да стигнат физически до работното или учебното си място. Проекта на закон разписва ясно отговорностите на онези, които са длъжни да им осигурят това основно човешко и конституционно право, обяви Ася Гонева.\nСтраница 1 от 22


Шкаф за спалня - 3037 | Еврика Мебели\nНачало >> Шкафове и Витрини >> Шкаф за спалня - 3037\nSelect ratingGive Шкаф за спалня - 3037 1/7Give Шкаф за спалня - 3037 2/7Give Шкаф за спалня - 3037 3/7Give Шкаф за спалня - 3037 4/7Give Шкаф за спалня - 3037 5/7Give Шкаф за спалня - 3037 6/7Give Шкаф за спалня - 3037 7/7\nШкаф за спалня от масивно дърво\nШкаф за спалня с размери 490/1030/410 е идеалното допълнение за интериора на всеки дом с класически мебели. Той не се натрапва с излишна украса, но е страшно практичен и заема малко от безценното жилищно пространство.\nТой е сред най-популярните и търсени продукти с марка „Еврика” на международния пазар. Впечатлява със стабилна конструкция и елегантен релеф. Би подхождал чудесно на повечето продукти от каталога на мебелната ни фабрика заради изчистените прави линии, стандартен квадратен плот и традиционно дизайнерско решение за основата.\nНе разчита на излишък от резба и орнаментика, но въпреки всичко е красив модел и е високо ценен от почитателите на изчистената визия на мебелите.\nЗа да се произведе предлагания шкаф за спалня използваме само висококачествената дървесина от бук, череша, дъб или липа, като материалът може да бъде или изцяло от масив или в комбинация — масивна дървесина и фурнировани с естествен фурнир плоскости. Моделът може да се разположи или под прозореца/стената, или да го използвате като допълнителен шкаф до бюрото си, ако разполагате с такова. Освен това тук могат да се поберат всичките ви спални принадлежности и аксесоари.\nЗа да докарате естествен блясък на естествените шарки на дървото или просто, за да озарите спалнята си със светлина, препоръчваме да изберете светъл нюанс при изработката на модела. Тъмната гама също не е за пренебрегване — тя ще придаде допълнително достолепие на тази ненатрапчиво елегантна мебел. Своя избор може да заявите в менюто "Цветове" на сайта ни.\nПрактичността на шкаф за спалня е обяснима заради малкото пространство, което заема, а може да побере в петте си чекмеджета ужасно много неща. Нищо във външността му не е така ангажиращо, че да предполага използването му само в това толкова лично помещение.\nВ детската стая няма да пречи на малчуганите да се вихрят в игрите си, но в него ще подредите целият им сезонен гардероб до най-дребния елемент. Може да го подредите и в хола си, където винаги има нужда от толкова полезна мебел. Това, че се нарича шкаф за спалня още не означава, че в него могат да се подреждат само дрехи или спално бельо. Използвайте го свободно дори за да подредите фирмения си архив, важни папки или документи.


Любов и изкупление в неиздаван роман на Уилям Фокнър – vEvesti.bg\n„Дивите палми“ излиза за първи път у нас в превод на писателката Елена Алексиева\nКнигата излиза у нас в превод на писателката Елена Алексиева, според която „Мощта на романа идва от сблъсъка на фокнъровското и не-фокнъровското, на Фокнър със самия себе си и с една толкова неприсъща страна на писането му, че поддавайки ѝ се, той самият сякаш е разколебан и отказва докрай да я признае. С всяка следваща страница, с всяка следваща част писателят всъщност отново и отново преодолява собствената си съпротива… Любовта – както с човека, така и с книгата – е самотно занимание. Илюзия на обичащия, поради която – или въпреки нея – той избира да умре или да продължи да живее с онази част от себе си, дето нищо и никого не обича, дори самата любов. Тя е Йерусалим, в който не можеш да се завърнеш, а само да помниш. И ако забравиш – да бъдеш проклет. „Дивите палми“ беше моят Йерусалим“, отбелязва преводачката в предговора към романа.


Сащ са готови да окажат съдействие в областта на електронното здравеопазване\nМинистърът на здравеопазването проф. д-р Анна-Мария Борисова се срещна с посланика на Съединените американски щати у нас Джеймс Уорлик. В срещата участваха заместник-министър проф. Иван Миланов и началникът на политическия кабинет на министъра г-жа Даниела Пантова.\nПроф. Борисова информира американския дипломат за приоритетите на новия управленски екип в областта на здравната реформа. Подчертано беше, че изготвянето на актуализирана национална здравна карта, приемане на необходимите медицински стандарти и на новите клинични пътеки ще гарантират постигане на качество в медицината, въз основа на ясни и общоприети научни критерии. Целта е да се издигне професионализмът и да се подобри качеството на медицинската дейност, подчерта министър Борисова. Болници в България няма да се затварят, но предстои преструктуриране на лечебните заведения за активно лечение. След изготвяне на националната и регионалните здравни карти, по обективни критерии ще се прецени колко и кои болници ще станат звена за долекуване и продължително лечение, а друга част – спешни медицински центрове, подчерта министър Борисова. Гостът беше запознат и със стратегията за обособяване на високотехнологични болници в 6-те региона на планиране на базата на съществуващите университетски болници в тях. Подчертано беше, че МЗ предприема активни мерки за повишаване ролята на профилактиката на заболяванията, водещи до висока смъртност и в частност онкологичните.\nОсобено важно за МЗ е лекарите да бъдат удовлетворени от работата си и да издигат своята квалификация и професионализъм, заяви на срещата министър Анна-Мария Борисова. Освен работата в тази насока, важно място имат и мерките за спиране на процеса на изтичане на медицински кадри от България. Ще се създават стимули за развитие на груповите практики в доболничната помощ като база за специализации на лекарите без специалност. Предимствата са в няколко насоки – осигуряване на пълноценно 24-часово обслужване на пациентите, снижаване на разходите и в крайна сметка създаването на функциониращ работещ модел в доболничното обслужване. МЗ планира и финансови стимули за развитието на подобни групови практики. Към тях ще бъдат включени и фелдшерите като лекарски асистенти, които ще обслужват районите на практиките.\nМинистър Борисова подчерта и значимостта на развитие на електронното здравеопазване като механизъм за дисциплиниране на системата и за регистриране на всяка една дейност по отношение на отделния пациент.\nПосланик Джеймс Уорлик изрази дълбок респект към представени на срещата промени в българското здравеопазване. Той изрази готовност от американска страна да бъде оказана подкрепа в отделни направления и специално в областта на електронното здравеопазване.


Патологични лъжци ли са хората - Клюки - Stars.bg\nДо каква степен може недвусмислено да се каже обаче, че хората са патологични лъжци. Според едно проучване, проведено през 2002 г. в Масачузетския университет, 60% от хората не могат да проведат 10-минутен разговор, без да излъжат поне веднъж. Най-готиното е, че не само са излъгали, ами огромната част от тях го направили три или повече пъти в този кратък разговор. Сигурно сме, че всеки от вас в момента седи, чете статията и искрено вярва, че е от другите 40%, но не може всички хора да се в тях, именно затова са 40, а не 100. Освен това така мислели за себе си и всички лъжци от изследването, а когато им пуснали разговора на запис, не били силно изненадани от нещата, които говорили.\nЛъжем всички, а родителите опират най-големия пешкир. Според изследванията 86% от хората лъжат редовно майка си и баща си, следват приятелите със 75%, братята и сестрите ни пък отнасят 73%, а 69% от нас лъжат брачния си партньор. Вярно е и това, че в повечето случаи лъжем за незначителни неща, най-вече в стремежа ни да се представим в по-добра светлина пред другите, за да ни харесват повече. В британско проучване например 30% от запитаните излъгали, че са гледали "Кръстникът".\nОт психологическа гледна точка това е логично - филмът на Копола е истинска класика, предполага се, че повечето хора са го гледали и ако някой не е, ще се злепостави, щом го признае. Оттук следва, че всички твърдят, че са гледали филма, и преди да се усетите 3-ма на всеки 10 души лъжат, за да могат да поддържат разговор по темата, въоръжени само със знанието, че става дума за американски гангстери, участва Марлон Брандо и нещата са свързани с Ал Капоне, без да са сигурни за последното (вие как мислите?). Понякога обаче лъжем и за неща, които имат значение.\nИзчислено е, че 40% от хората лъжат в документите, с които кандидатстват за работа. Това наистина е нещо, за което трябва да се притесняват предимно работодателите, но ако тръгнете да си търсите мадама по интернет, знайте, че шансът да ви изпързалят все за нещо там е 90% процента. Естествено, дамите лъжат най-често за възрастта и теглото си (най-често с около 10 кг), но ако сърфирате във филипински или тайландски мрежи, дамата може да лъже дори и за това, че е дама, ако се сещате за какво говорим. Мъжете пък лъжем, че сме по-високи, по-богати, по-образовани и че имаме по-големи... и не на последно място, че сме спали с повече жени. Преди да си кажете, че повече на никого няма да се доверявате, помислете малко над това - според едно проучване на университета в Торонто хората, които казват най-често истината, разкриват най-добре лъжците.


ВЪВЕДЕНИЕ В РЪКОВОДСТВОТО НА ЧОВЕКА ЗА ОЦВЕТЯВАНЕ - КАК ДА & СТИЛ\nСтокиБръсненеБизнес УроциБизнес ДругиОраторствоЕзик На Тялото\nHome/Как Да & Стил/Въведение в Man’s Guide To Color\nВъведение в Man’s Guide To Color\nЕ, с какво се занимавам напоследък?\nРаботих по План за личен образ.\nНа път съм да отворя отново това за тези, които все още не са се присъединили и тъй като преживявах всичко,\nМислех да направя бърз видео на цвят и ще ви преведем през моята електронна книга.\nМежду другото, всеки, който се е присъединил, всъщност получава копие от това 41-странична електронна книга за цвят.\nНаистина няма много много неща, когато става въпрос за цвят за мъже, мога да ви кажа това.\nИма една книга, но електронната книга, която събрахме, е много по-добра. 30 години е по-млад.\nИ така, каква е целта на този пост?\nИскам да създам у вас глад, за да науча повече за цвета. Бих казал, че цветът сам по себе си лесно може да бъде курс в колеж.\nВсъщност има много от вас момчета, които сте дизайнери, които са преминали цели курсове по цвят. Така че тази презентация се основава на електронна книга от 41 страници, през която ще ви преведа и е част от моята система за стил.\nМожете да го получите за Безплатно всъщност, ако сте в списъка ми с ранни птици.\nЗащо трябва да се грижите за цвета\nВъведение в традиционните мъжки цветове\nРазбиране на цветовите взаимоотношения\nРазбиране на модели и текстури\nПримери от филма\nЕнергия, личност и скрити значения\nбих искал да благодаря Кори Бърчел. Тя е имидж консултант в Канада и току-що е работила по последния филм с Колин Фарел, Total Recall, римейка.\nТя ще ми помогне да изведа няколко чудесни примера тук.\nРъководство за мъже - Цвят и облекло:\nПърво, защо се грижи за цвета?\nПричина # 1:\nТрябва да започнете да разбирате цвета, за да не допускате очевидни грешки. Винаги, когато сгрешите с цвета, това е очевидно за света. За съжаление близо 10% от мъжете са далтонисти, така че това е нещо, което за онези от вас са слепи. Сега нека първо имаме системи, за да не допускате често срещани грешки.\nПричина # 2:\nЦветът ви позволява да насочвате очите на хората.\nТака че, ако знаете как да използвате цвят, като когато гледам тази снимка тук с този господин, ме привлича червеното, не непременно по-меките цветове около него, а червеното точно на гърдите му, нещо като като робин.\nПричина # 3:\nЦветът е трик за ума на джедаите. Да вземем например бялото. Бялото сигнализира за чистота. Просто има много авторитетно усещане, така че ако разбирате това, можете да го използвате във ваша полза.\nПричина # 4:\nРазбирането на цветовете улеснява пазаруването.\nТри вида контраст:\nМъже с висок контраст - Имате светло оцветена кожа, тъмна коса.\nСреден контраст - Като мен имам средна кожа, тъмна коса, но не черна или нещо подобно.\nМъжете с нисък контраст - Те обикновено имат по-светло оцветена коса с по-светло оцветена кожа.\nОсвен ако не сте наистина източноафрикански, често тези господа от района на слоновата кост понякога имат много, много, много тъмна кожа, почти същия цвят като косата си. В този случай те също биха били с нисък контраст. Но афро-американски стил, няма да тръгна по този път.\nТова е нещо, което един мой приятел на име Грант Харис може. Всъщност писахме и говорихме за това как се прилага афро-американският стил и той има свой собствен набор от правила, така че всъщност излизаме със книга със стилове специално за чернокожите.\nКак да определите своя контраст\n1. Направете снимка на лицето си и след това фотокопирайте черно-бяло (или направете черно-бяла снимка и я разпечатайте).\n2. Погледнете сивата скала по-горе и след това погледнете цвета на кожата, очите и косата си и съобразете всяка стойност със сивата скала.\n3. Ако смятате, че цветът на кожата ви е 2 (вляво), а цветът на очите ви е 9 (вдясно), тогава ще имате висок контраст между кожата и очите.\n4. Ако косата ви е била 3 или 4, тогава ще имате много нисък контраст като цяло и ще знаете, че би било най-добре да носите комбинации от дрехи, които също имат нисък контраст.\nЕфектът от цвета на кожата\nЦвят на кожата. Ако сте хладнокръвен човек, синьото е вашият подтон. Ако сте човек с топъл тон, ще имате цветове като оранжев, червен и жълт като топли нюанси и това ще повлияе на това кой вид червено ви изглежда най-добре.\nВляво: Kanye West\nПогледнете снимката вдясно - Jay Z е хладно тонизиран, докато Kayne West има много по-топъл тон.\nМоже да имате „син“ подтон на кожата си, което да ви направи „готини“. Или може да имате жълт или червен подтон на кожата си, който да изглежда по-„топъл“.\nИ така, те могат да носят в известен смисъл едни и същи цветове, но ще искат да носят различни нюанси от един и същи цвят. Знам, че това е много подробно, момчета. Ето защо имам тази електронна книга от 41 страници. Там навлизам в много повече.\nКогато говорите с някого, искате той да гледа право в очите ви. Така че, ако имате сини очи, не забравяйте да носите а риза което отразява този цвят, защото това, което прави е, че се изтегля.\nОтново, снимка на Ален Делон малко по-късно в живота и той имаше много пронизващи сини очи и използваше дрехите си, за да ги извади още повече. Така че, ако имате зелено или лешник, погледнете по някакъв начин да извадите това, като внесете част от това в облеклото си.\nЕфектът на цвета на косата с това, което ще носите. Джордж Клуни е интересен пример.\nНека разгледаме Джордж Клуни преди 15 години. Всъщност имаше черна коса; не беше сиво. В днешно време той пресивя, а Джордж е наистина умен, подобно на Фред Астер преди 50 години.\nДжордж осъзнава, че добре, цветовете ми ще трябва да се променят. И така, тук той носи средно сив костюм с всъщност черна риза, но този средносив работи много по-добре със сивата му коса. И така, той отново оформя лицето си, като използва правилно цвета. И всичко това заедно, имаме тези господа тук:\nЦентър: Бруно Марс\nПознавам само човека от средата, Бруно Марс. Не съм сигурен кои са останалите. Знам, че някои от вас могат да ми кажат в коментарите. Но това, което наистина харесвам тук, е, че имате три различни стила, което означава три приложения на цвета. Този отдясно, малко по-пищен, но всички те напълно се справят с това, което правят като артисти, и всички те свършиха чудесна работа тук.\nВъведение в традиционните мъжки цветове.\nПозволете ми да спра тук много бързо. Много момчета се увиват около оста с цвят, защото смятат, че „О, трябва да внеса лилаво, оранжево, червено и жълто.“\n80% до 90% от вашия гардероб трябва да са в много прости цветове.\nПомислете за тези ярки цветове като за подправка. Ако правите нещо, не искате да влагате там много подправки. Просто трябва да добави към вкуса, затова говоря за бяло, сиво, тъмносиньо, светлосиньо, кафяво, индиго, което е с тъмно оцветено дънки, черен, тен и каки, сив. Това са основните цветове. Те трябва да съставляват 80% до 90% от вашия гардероб.\nИмате право да внасяте тези по-ярки цветове като подправки.\nЗнам, че някои от вас наистина искат да носят много по-ярък цвят и можете да го направите като този господин тук.\nНаистина дава по-младо, пролетно усещане, комбинации с висок контраст с допълващи се цветове.\nТова наистина дразни окото, но може да се използва за въздействие, особено за мъже, които са артисти, артисти или дори студенти.\nАз обаче съм по-голям фен на професионалните мъже с комбинации с нисък контраст, каквито виждаме тук, и тогава можете да добавите един или два смели цвята като подправка.\nГоворя за нюанси. Говорим за нюанси. Оттенъкът е мястото, където е добавен бял цвят; нюанси, при които към цветовете е добавено черно. И така, виждате ли, че и двамата виждаме жълти тук, но това жълто има черно, това жълто има бяло и те ще продължат - не забравяйте, че говорихме за горещите, готините завършени момчета.\nНека говоря накратко за това. Моделите въвеждат множество цветове. Всички те „броят“, така че бъдете наясно с всички тях и помислете как се вписват в облеклото като цяло. Добрите тоалети могат да използват шарки, за да „препращат“ цветовете в основните елементи, като жълта вратовръзка с малки сини гребени върху нея, съчетана с морски блейзър.\nТекстурите правят дрехата да изглежда по-заета, отколкото би изглеждала без текстурата.\nТе са добър начин да направите едноцветните цветове по-интересни, особено ако носите голяма площ от нещо едноцветно. Сивият костюм от туид с рибена кост има по-натоварен, по-привлекателен външен вид, отколкото гладък камгар (в резултат на това е по-малко официален, разбира се, така че бъдете внимателни с твърде много текстура в бизнес дрехите).\nМразя да използвам филмови звезди като примери, но тъй като има толкова много изображения от тях там и тъй като виждаме контраст, те са най-добрите. Погледнете Колин Фарел на тази снимка:\nПогледнете правия цвят. Тук има само малко цвят, което насочва вниманието ни към лицето на Колин тук. Сега, когато свалям това, погледнете Колин тук:\nСпомняте ли си този филм „Ужасни шефове“? Още не съм го гледал. Кажете ми дали е добре в коментарите. Те отидоха с този жълт цвят, защото знаеха, че той не допълва повечето мъже. В допълнение, те сложиха малко плънка там и това наистина накара Колин да изглежда зле - точно за това искаха да отидат.\nНека разгледаме Ричард Гиър:\nМожем да погледнем по-млад Ричард Гиър, когато е имал кестенява коса и това би му свършило работа. Тук проблемът с Ричард Гиър е, че той е залепен със същия тип дрехи и можете да видите със светлите му коси сега и светло оцветената му кожа, това наистина е твърде много. Изглеждаше много по-добре, когато беше по-млад мъж. Бих казал, че Ричард трябва да започне да се навежда към по-светли цветове.\nДобре, сега нека влезем в Райън Гослинг, идеален пример:\nВие, момчета, трябва да излезете и да гледате филмите му. Коя беше най-новата? „Луд, глупав, любов“, страхотен филм, когато става въпрос за разбиране на това как прилягането и цветът влияят на стила на мъжа. Но в тази средна картина можем да видим, че Райън всъщност е малко надмогнат от черната вратовръзка, така че всъщност изглежда по-добре във флота и блуса.\nСкрити изображения и значения в цветове\nВсеки цвят има значение.\nТова е едно нещо, което наистина препоръчвам на търговците:\nКафяво - които изразяват доверие.\nЧерен - означава, че сте добър слушател и това е авторитетен цвят.\nЧервено и оранжево - драматичен, самоуверен цвят\nПозволете ми да продължа и да се върна обратно към презентацията. Както споменах по-рано, на път съм да отворя План за личен образ отново. Продължете и го проверете, след като официално е отворен отново.\nЩе ви държа в течение, щом го направи!\nкак правиш комплимент на момиче


Temple Point Resort - НАЙ-НИСКИ ЦЕНИ от agoda.com\nMarine Park Road, Уатаму, Уатаму, Кения, 80202\nВъз основа на 21 отзива "The room was great with a good view of the sea."\nИнформация за Temple Point Resort\nХотелски комплекс Temple Point се намира в национален парк Watamu Marine на кръстопътя на Мида Крийк и Индийския океан. Той е с изглед към кораловия риф и собствения си частен плаж, като предлага традиционни стаи в стил суахили.\nВсички климатизирани стаи в Temple включват модерен санитарен възел, телевизор и минибар. От вътрешния двор или балкона има гледка към Индийския океан, Мида Крийк или буйните тропически градини.\nВ ресторант Clubhouse на Temple Point се предлагат африкански и интернационални ястия, поднесени а ла карт или на шведска маса. Гостите могат да се любуват на панорамна гледка към Mida Creek от бара, където се сервират коктейли.\nОтдъхнете до изискания басейн, заобиколен от шезлонги, или се насладете на масаж или хидромасажна вана в СПА и уелнес центъра. Туристическото бюро или екипът аниматори могат да организират много спортни занимания или екскурзии.\nWatamu се намира на 5 минути с автомобил и разполага с много магазини, ресторанти и барове. Руините на Геди са на 15 км, а до летище Момбаса или Малинди се предлага трансфер срещу допълнително заплащане.


Лаптоп ASUS VivoBook S15 S532FLC-WB703T - 90NB0MJ1-M04520_12GB_1TBSSDNVME ⋙ на цена от 2549.00 - Ardes.bg\n> Лаптоп ASUS VivoBook S15 S532FLC-WB703T\nЛаптоп ASUS VivoBook S15 S532FLC-WB703T - 90NB0MJ1-M04520_12GB_1TBSSDNVME\nПроизводител: ASUS; Серия: S532 (VivoBook S15); Код на продукта: 90NB0MJ1-M04520_12GB_1TBSSDNVME\nПубликуваните цени и наличностите по магазини се обновяват няколко пъти на ден. Възможно е да има разлика между цените в магазините и сайта. Възможно е несъответствие с цените в магазините. Всички посочени цени са за покупки онлайн. Въпреки усилията ни да предоставим пълна и точна информация за ASUS VivoBook S15 S532FLC-WB703T, е възможно да сме допуснали грешка. Изображенията на продукта са примерни и може да имат разлики с действителния продукт. Ако забележите такава, моля ПИШЕТЕ НИ на адрес officear@ardes.bg.


Къщата на Вещицата | Детското.БНР\nДържавата е САЩ, градът – Бевърли Хилс (щата Калифорния). Точно там се намира една необичайна, леко страшна къща, позната на местните жители като Къщата на вещицата.\nПостройката е издигната през 1934 година. Тя има остър покрив, покрит с тъмни керемиди, във формата на шапка на вещица. Предполага се, че може би оттам идва името на къщата (Нали не си помислихте, че там живее истинска вещица?!). По фасадата на къщата са разположени неравномерно малки прозорци, зад които се правят магиите (шегичка). Около къщата има каменна пътека и малка градина.\nКато цяло архитектурата е несъразмерна, без никакви прави ъгли, мебелите вътре са дървени и навсякъде можете да откриете разни закачки като метла на вещица, паяжина на входната врата и други любопитни детайли.\nЕ, така като я гледаме, повече ни прилича на къщата от приказката за Хензел и Гретел, но едно е сигурно – това е най-странната къща в Бевърли Хилс, която се превръща в истински замък за страшни чудовища на Хелоуин.\nПролетни приказки в „Ранобудно петленце“


Появиха се пет нови острова в Северния ледовит океан\n28 Октомври 2019 15:00\nРуският флот е открил пет нови острова в Северния ледовит океан, „изплували” на повърхността в резултат на топенето на ледници.\nФлотът за първи път забелязва островите през 2016 г. на сателитни снимки, но потвърждава тяхното съществуване в края на това лято, когато извършва експедиция до мястото, съобщиха от руското министерство на отбраната.\nНовите острови са в близост до архипелага Нова земя в Северния ледовит океан на северозапад от Русия. Площта им е между 900 и 54,500 кв.м. или колкото 10 футболни игрища.\n„Откритието е свързано с топенето на ледници,” заяви миналия вторник ръководителят на експедицията Александър Моисеев и допълни, че „островите са били ледници преди това.” Моисеев пояснява и че те вече са официално признати и сега предстои да бъдат записани и да им се дадат имена.\nРуският флот от години използва сателитни данни, за да изследва промените по бреговата линия. Между 2015 и 2018 г., те са регистрирали над 30 нови острова и заливи в близост до двата архипелага Нова земя и Фран - Йосифова земя.\nЕдин от петте изплували на повърхността острови в Северния ледовит океан\nСтудентката Марина Мигунова първа забелязва островите през 2016 г., докато подготвя своята дисертация, се казва още в прессъобщението на руското министерство на отбраната. В момента тя работи като инженер по океанографски измервания към военноморските сили на Русия. След нейното разкритие, учените фотографират островите и ги изследват топографски, преди да организират експедиция до тях този август.\nПодобно откритие беше направено през януари тази година, когато земя, останала под ледовете близо 40 000 години, изплува на повърхността в резултат на топящите се ледници в Северния ледовит океан в близост до Канада.\nУчените предупреждават, че появата на островите не се дължи на щастлива случайност, а е пряко последствие от задълбочаващата се климатична криза и масовото топене на ледници и ледена покривка в Северния ледовит океан.\nОкеанът се затопля с два пъти по-бързи темпове от средните, а зачестилото разтапяне на ледници може да се окаже сериозна заплаха за живота на цялата планета.\nТази година Гренландия е изгубила 11 млрд. тона от ледената си покривка само за един августовски ден. През юли общата загуба на ледена покривка е достигнала 197 млрд. тона, което се равнява на площта на 80 милиона басейна с олимпийски размери. Специалисти смятат, че през есенните месеци разтапянето ще бъде между 60-70 млрд. тона. Отново през август, човечеството се сбогува с ледника Окьокул – първата жертва на глобалното затопляне.\nВъзпоменателна плоча в Исландия на разтопилия се ледник Окьокул\nАко ледниците продължат да се топят със същата скорост, до 2100 г. нарастващото ниво на Световния океан ще остави близо една пета от населението на земята без дом. Цели островни държави като Малдивите ще бъдат потопени под вода, а милиони хора ще бъдат лишени от вода и храна.\nСеверен ледовит океанглобално затопляне


В интернет се появиха изтекли изображения на протипен VR шлем, който се разработва от Valvе.\nСнимките излязоха в сайта Imgur вчера, но според часовника на настолния компютър на заден фон те са направени през юли 2018 г. Кадрите са напълно непроверени, но имайки предвид автентично изглеждащите елементи, техният комплексен характер и логото на Valve, отпечатано върху платките, ако шлемът не е истински, то става въпрос за изключително добър фалшификат.\nАко погледнем снимките отблизо, ще видим вградени слушалки и SteamVR сензори, както и две камери, което подсказва, че шлемът ще предложи по-голямо зрително поле от сегашния НТС Vive. Между двата шлема има и други сходства, което е нормално предвид партньорството между Valve и НТС.\nИнформацията гласи, че новият шлем ще има 135-грудасово зрително поле с висока резолюция и ще се предлага с чифт контролери.\nValve вече разкри, че работи по VR игри, а черешката на новия слух е, че премиерата на шлема ще бъде придружена с нова Half-Life VR игра. Подобна информация не може да остави безразлични милионите геймърски сърца, но друг е въпросът, дали игра във виртуална реалност всъщност е желаното от тях продължение на поредицата – може би това е по-добре от нищо. Все пак не са отскоро спекулациите, че Valve пазят третата част на легендарната серия именно за VR средата.


Ненчо Балабанов: Вярвам, че светът е пъстър и огрян от слънцето - Теми в развитие | Vesti.bg\nНенчо Балабанов: Вярвам, че светът е пъстър и огрян от слънцето\nКой е най-нелепият слух, който актьорът Ненчо Балабанов е чувал за себе си, къде се крие любовта в живота му и още любопитни факти за него - вижте в блиц с актьора на Наталия Такова - Мазгарева от Vesti.bg:\n6 април 2015, 10:24\n"Вярвам, че светът е пъстър и огрян от слънцето. Поне през половината време", казва шеговито актьорът Ненчо Балабанов.\nНенчо вече познаваме като имитатора на Бойко Борисов в рубриката на „Господари на ефира“ – FACEБойко, но в шоуто "Като две капки вода" той ни разкрива неподозирани качества - не само на добър актьор, но и на изключително музикален човек.\nАктьорът два пъти печели в шоуто с образите си на Енрике Иглесиас и Деян Неделчев - Икебаната.\nТази вечер в шоуто от 20:00 ч. по Нова ТВ той ще влезе в образа на Криско и силно се надява да се справи с поставената му задача.\nКакво разказа Ненчо за новото си сценично превъплъщение, какво мисли за "Като две капки вода", кой е най-нелепият слух, който е чувал за себе си, къде се крие любовта в живота му и още любопитни факти за него - вижте в блиц с актьора на Наталия Такова - Мазгарева от Vesti.bg:\nНенчо в образа на Икебаната Източник: novatv.bg\n- Довечера ще влезеш в образа на Криско. Какво ти беше най-трудно да усвоиш от сценичното присъствие и музикално умение на тази звезда?\n- Студийният ефект на гласа в парчето и “л” –то (Смее се).\n- Дава ми размах, взима ми един понеделник.\n- Стинг или Майкъл Хътчинс - голям фен съм и на двамата.\n- Считам останалите участници като партньори във формата. Аз го възприемам като един цял спектакъл и нямам конкуренти или опоненти в него.\n- Като дете бях... усмихнат, любопитен и игрив.\n- После исках да стана… това, което станах.\n- Накрая от мен излезе… надявам се пич и половина.\n- Вярвам, че светът е… пъстър и огрян от слънцето. Поне през половината време.\n- Животът ме научи да… съм благодарен, търпелив и работлив.\n- Свободата усещам там, където… обичам и се забавлявам.\n- Най-много съм се страхувал, когато... има опасност огромна вълна да залее света.\n- Да преодолееш себе си значи да… се научиш да плуваш и да вярваш, че потоп няма да има.\n- Силният дух е… във всеки от нас. Трябва само да му повярваме.\n- За мен скандалността e… липсата на мярка.\n- Най-нелепият слух, който съм чувала за себе си, е… че съм изневерявал наляво и надясно.\n- Звучи невероятно, но знаехте ли за мен, че… съм участвал в секс на слънчогледи.\n- В хората най-много не харесвам… лицемерието и комплексарщината.\n- Любовта в живота ми е… във всичко, което правя.\n- Човек не е живял напразно, ако… е развил и усъвършенствал най-доброто от себе си.\nНенчо Балабанов блиц интервю Като две капки вода


7 лесни решения как да сме във форма през новата година.\nМагазин » Интересни статии » 7 лесни решения как да сме във форма през новата година.\nУморени ли сте от опитите да отслабнете на всяка цена всяка година? Може би е време да се отпуснете и да се съсредоточите върху вашето здраве през настоящата година, вместо върху килограмите. Най-доброто в това е, че когато най-накрая се съсредоточи върху вашия личен комфорт, загубата на тегло обикновено идва заедно и така подобрявате вашата увереност, концентрация, енергия и сте по-щастливи.\nПредлагаме ви седем идеи как да подобрите начина си на живот, да обърнете повече внимание на себе си и да се чувствате по-щастливи:\n1. Пийте повече вода.\nМного от нас са дехидратирани и дори не го осъзнават. Без вода организмът ни не може да оцелее, но повечето от нас просто не обръщат внимание и сигурно вече проявяват признаци на дехидратация.\nСлучайно да сте постоянно уморени и да ви се яде сладко често? Смятате ли, че имате суха кожа, или урината ви е жълта? Ако да, има голям шанс тялото ви да е дехидратирано.\nКогато са напълно хидратирани, телата ни елиминират отпадъците по-ефективно, което може да съживи нашата храносмилателна система и да омекоти нашата кожа, която е най-големият орган за елиминиране на токсините в организма.\nЗа да изчислите колко вода трябва да пиете, разделете теглото си на 56 и пийте толкова литра вода на ден. Пийте повече, ако се потите много и консумират големи количества кофеин и захар.\n2. Яжте повече зелени зеленчуци.\nПовечето зеленчуци са заредени с фитонутриенти като лутеин, зеаксантин, и също са с високо съдържание на фолиева киселина. Повечето зелени листни зеленчуци са богати на хлорофил и магнезий, който при повечето диети липсва.\nДобавете зеле, цвекло, спанак, синап и зелена салата към дневното си меню, за да помогне на храносмилателния ви тракт да се прочисти.\nНе сте фен на задушените или сурови зеленчуци? Добавете ги към шейкове, омлети и супи. Няма да забележите, че са там, но тялото ви ще го направи!\n3. Приемайте мултивитамини.\nПриемането на мултивитамини с добро качество е чудесен начин да дадете на организма си всичко необходимо. Дори и тези от нас, които спазват много здравословни режими, могат да бъдат лишени от ключови минерали, изгубили се при пренаторяване на почвата със соли или пестициди или при транспортиране на продукцията на дълги разстояния.\nСметки, деца, училище, работа, или просто тревоги за близки хора? Ние всички се сблъскваме с\nпредизвикателствата на живота с които трябва да се справим. Дълбокото коремно дишане помага за намаляване на стреса и напрежението в тялото.\nАко на някой му звучи прекалено да практикува медитация, може просто буквално да си вземете въздух като се отдръпне в страни (да си вземете почивка) в средата на някоя стресова ситуация, като това ще помогне да си понижите кръвното налягане, и в следствие на това, ще си избистрите главата и ще започнете да мислите по-ясно и трезво. Поставете едната си ръка върху корема и бавно поемайте въздух докато той се изпълни и броите до четири, след това издишайте също бавно и бойте пак до четири. Повтаряйте, докато се почувствате по-добре.\n5. Спете повече.\nБезбройните часове във фитнеса не са много ползотворни без достатъчно сън. Хормонът на растежа се освобождава по време на дълбок сън и без него, мускулите няма да са в състояние да поправят увредените клетки и тъкани, което се случва по време на силови тренировки. Липсата на сън също е свързано с наддаване на тегло и ниска имунна функция.\nСпането средно от седем до девет часа на ден се препоръчва, така че ако си лягаме по-рано през новата година, ще се разболяваме по-малко, ще трупаме повече мускулна маса и ще отслабваме здравословно.\n6. Разхождайте се повече.\nЕжедневието ни между коли, метро, автобуси и асансьори е толкова заседнало, че не осъзнаваме колко по-малко ходим от когато и да е било в историята на човечеството. Поради това, обиколката на талията ни расте и проблемите с болестите свързани с нашето тяло се увеличават. С бързо ходене в продължение на тридесет минути на ден, може да изгорите 1400 калории повече на седмица (действителното количество зависи от вашето тегло, фитнес ниво и скорост). Една бърза разходка кара тялото ви да освобождава ендорфин, който ви кара да се чувствате по-добре.\n7. Бъдете мили към себе си.\nЗабравете негативното говорещото гласче в главата, което се опитва да ви натяква, че се съмнява във вашите способности и не вярва, че ще влезнете във форма. Оценете вашето тяло подобаващо и се самоуважавайте.\nАко ни харесвате и искате да четете всяка седмица интересни и нови статии, последвайте ни в социалните мрежи.


21. Може ли да се искат пари по програмата за изготвяне на технически проект за инфраструктурни дейности и пари за реализиране на самите инфраструктурни дейности?\nВ случай, че изготвянето на техническия проект е пряко свързано с изпълнението на дейностите по проекта и постигането на неговите цели, кандидатът може да включи разходи за изготвянето на същия в бюджета на проекта. В бюджета на проекта разходите за проектиране следва да се посочат раздел 6 (т. 6.3 Други външни услуги).\n22. Ако не трябва да има технически проект, какви разрешителни и от кого трябва да има издадени и приложени към проектното предложение?\nНезависимо дали проектното предложение се отнася или не за инфраструктурни дейности, кандидатът следва да уведоми писмено компетентния орган (МОСВ или РИОСВ) за дейностите (не цялото проектно предложение), които смята да изпълнява по проекта. В случай, че разрешителни не са необходими, той ще получи становище от страна на компетентния орган, че дейностите не подлежат на оценка или разрешение.\n23. Възможно ли е кандидатстване по Компонент 1 от допустими кандидат и партньори, като дейностите се реализират на територията на няколко защитени територии - например няколко резервата?\nНеобходимо е да се спазват правилата за допустимост на кандидата, партньорите и дейностите. Кандидати по компонент 1 могат да бъдат Регионалните инспекции за околната среда и водите, Дирекциите на националните паркове и Дирекциите на природните паркове. Техни партньори могат да бъдат отново РИОСВ, Регионални дирекции на горите и общини. Следва да се има предвид, по този компонент допустим кандидат може "да кандидатства за изпълнението на дейности на територията на защитената територия за управлението, на която отговаря". В случай, че дейностите се предвижда да се изпълняват в няколко защитени територии за управлението, на които отговарят различни субекти, те могат да кандидатстват в партньорство, при спазване правилата за допустимост на кандидата и партньорите.\n24. Ако при разработване на проект, един от разходите е "закупуване на моторни превозни средства" или "транспортни разходи" при изпълнение на дейности по проекта, могат ли да бъдат предвидени и включени в проекта, след като в насоките няма посочени такива разходи като допустими или недопустими разходи?\nДа ако се докаже, че закупуването на МПС и транспортните разходи пряко водят до постигането на целите на проекта и допринасят за опазване, поддържане и където е необходимо възстановяване на местообитания и/или популации на видове. Разходите за строително-монтажни дейности, закупуване на ДМА и земя, не могат да надвишават 50% от общите допустими разходи по проекта.\n25. По компонент 2: Допустима ли е дейност: Изграждане и оборудване на Посетителски информационен център? (в насоките не е изрично посочено, така както е посочено за Компонент 1, в т.6 от 2.1.2.4 Видове дейности)?\nДа, изграждането на посетителски информационен център е допустимо по компонент 2 от процедурата. Кандидатът следва да представи разрешение, становище или решение от компетентен орган издадено в съответствие със законодателството в областта на околната среда (ЗООС, ЗБР, ЗЗТ и подзаконовите нормативни актове), за дейностите по проекта.\n26. Допустимо ли е като подобряване на посетителската инфраструктура рехабилитация на път водещ до посетителския информационен център, включваща ремонт на асфалтовата настилка?\nДа, ако се докаже, че рехабилитацията на път водещ до посетителския информационен център представлява част от дейностите за подобряване на посетителската инфраструктура, и без него изградения център не би могъл да функционира. Разходите за строително-монтажни дейности, закупуване на ДМА и земя, не могат да надвишават 50% от общите допустими разходи по проекта.\n27. Обръщам се към Вас с въпрос от страна на Българското Дружество за защита на птиците: В Насоките за кандидатстване по ос Биоразнообразие на ОПОС се посочва, че кандидатите трябва да имат готовност да финансират изпълнението на поректните дейности, а МОСВ ще ги компенсира след приемане на докладите по проектите. Моля да ни поясните дали става дума само за окончателен доклад по проекта или възстановяване на разходите ще бъде възможно и след приемане на междинни отчети?\nСлед сключване на договора за отпускане на безвъзмездна финансова помощ, кандидатът може да представи искане за авансово плащане в размера посочен в т. IV.1.3. във формуляра за кандидатстване (не повече от 20% от размера на безвъзмездна финансова помощ), при условията посочени в проекто договора с бенефициент. Междинни искания за плащане се представят със месечните доклади за напредъка. Всеки месец, през който бенефициентът е правил разходи по проекта той следва да представи искане за плащане. Общият размер на авансовото и междинните плащания не може да надвишава 80% от размера на безвъзмездната финансова помощ. Последните 20% от стойността се възстановяват на бенефициента след одобрението на окончателния доклад.\n28. В Насоките за кандидатстване по приоритетна ос 3 в т.2.3.3. Приложения се казва: (1) Бюджет на проекта (по образец Приложение Б), включително където е приложимо количествено-стойностна сметка и проектна документация за строително-монтажните дейности. Проектната документация включва ли Разрешение за строеж по смисъла на ЗУТ?\nВ проектната документация за строително-монтажните дейности, включва идеен, технически или работен проект, в зависимост от етапа на проектиране, на които и спецификата на конкретни СМР. Тя не включва разрешително за строеж. В случай че кандидатът разполага със такова може да го представи за пълнота на проектното си предложение.\n29. "Предпоследната страница (6-та) от Приложение Ж II всъщност е формата на "Приложение1 - Справка за проектите по които бенефициентът е вземал участие: ...." на същия документ. Кои проекти се имат в предвид да бъдат попълнени в таблицата - само одобрените проекти на организацията (по, които бенефициента е *вземал участие*) или всички проекти, по които организацията е *кандидатствала* през посочения период? Как да се представят сумите в колона 6? В лева, по посочен курс на БНБ от конкретна дата (в рамките на подготовката на проекта) или в съответната валута, в която е бил проекта?" - Зелени балкани.\nВ справката от приложение Ж.II към насоките за кандидатстване следва да се посочат действително изпълняваните проекти в периода 2006-2008 г., в които кандидатът е участвал като водеща организация или партньор. Сумите в колона 6 се посочват в лева по курса на БНБ към датата на сключване на договора.\n30. В случай, когато е необходимо закупуването на земя, за изпълнението на инфраструктурни дейности и тази земя е земеделска и частна собственост, какво е необходимо на етап кандидатстване: Идеен проект и декларация за съгласие от собствениците, че ще продадат земята в случай на стартиране на проекта, без предварително да е стартирана процедура за промяна предназначението на земята ИЛИ идеен проект, с ПУП, съгласуван от гл. архитект на общината?\nВ случай че се предвижда изпълнението на инфраструктурни дейности, кандидатът следва да има предвид, че те могат да бъдат изпълнявани само на територия публична собственост (включително частна общинска собственост); Ако се предвижда дейностите да се изпълняват на терен, който не е собственост на кандидата (изцяло или частично), се изисква изрично писмено съгласие на всички собственици на земята за изпълнение на дейностите.Не е необходимо към момента на кандидатстване да е променено предназначението на земята. Също така не е необходимо представянето на идеен проект стига кандидатът да има достатъчно информация за да изготви количествено стойностна сметка за СМР.


Начало Мъжки парфюмиМъжки парфюми тестериBvlgari Man In Black Eau de Parfum 100ml мъжки без опаковка\nПоръчай за 79.01лв. + Купете Bvlgari Man In Black Eau de Parfum 100ml мъжки без опаковка или друг продукт от нашата промоционална секция за да получите безплатна доставка.\nПоръчай за 100.01лв. + Купете Bvlgari Man In Black Eau de Parfum 100ml мъжки без опаковка или друг продукт от нашата промоционална секция за да получите 10% отстъпка.\nCarolina Herrera 212 Men Heroes Eau de Toilette 100ml мъжки без опаковка


Нова батерия обещава 60 пъти по-бързо зареждане спрямо литиево-йонната - Технологии | Vesti.bg\nМасовото производство на батерията за електромобили е планувано за 2024 г.\n27 май 2021, 06:02\nС траховете, свързани с ниския пробег, рециклирането и бързото зареждане скоро може да отидат в историята, ако австралийската иновация влезе в масово производство.\nИновационната батерия на основата на база алуминий и графен, разработена от базираната в Бризбейн Graphene Manufacturing Group (GMG), има потенциала да се зарежда 60 пъти по-бързо спрямо най-добрата литиево-йонна батерия, твърдят австралийците. Освен това има три пъти по-висока енергийна плътност от най-добрите батерии на алуминиева основа. Тя е също така по-безопасна, по-устойчива и по-лесна за рециклиране, дължащо се на стабилните им основни материали.\nGMG планира да извади на пазара графен-алуминиевите батерии по-късно тази година, а от началото на 2024 г. трябва да са готови и батериите за автомобилно приложение.\nРазработката се базира на иновативен пробив на Австралийския институт за биоинженеринг и нанотехнологии към Университета на Куинсленд. Тя се базира на нанотехнология за вкарване на амуминиеви атоми в малки отвори в повърхността на графена.\nТвърди се, че новите клетки могат да предложат много по-висока енергийна плътност спрямо настоящите клетки на литиево-йонните батерии, без да водят след себе си проблеми с охлаждане, подгряване и добив на редки метали.\n“До момента няма температурни проблеми. Двадесет процента от литиево-йонния пакет (в автомобил) трябва да се справя с охлаждането. Има много голяма вероятност ние да нямаме никаква нужда от охлаждане или подгряване,” твърдят от Graphene Manufacturing Group. „Не се нуждаят от вериги за охлаждане или подгряване, които в момента съставляват около 80 кг от пакет с капацитет 100 kWh.”\nНовата технология може така да се подготви за масово производство, че да се помества в настоящите корпуси на литиево-йонните батерии, подобно на MEB архитектурата на Volkswagen Group, което е изключително важно за масовото производство.\nАлуминиево-йонните батерии са обект на усилени проучвания и разработки. Поне половин дузина университети работят в тази посока. Голямата разлика идва от това, че клетките на GMG използват графен, продукт на плазмен процес, а не традиционния графит, като резултатът е три пъти по-висока енергийна плътност спрямо следващата най-добра клетка, тази на Университета Станфорд. Графит алуминиево-йонната технология на Станфорд генерира 68,7 Wh/kg и 41,2 W/kg, докато технологията на GMS – между 150 и 160Wh/kg и 7000W/kg.\nCupra Born: повече агресия и мощност от VW ID.3\nНова Tesla Model 3 струва под 35 000 евро в Румъния\nграфен флафен-алуминиеви батерии литиево-йонни батерии нови батерии електромибили е-коли


Поли Генова чака бебе -\nНаписано от Team BG Musicот 13/11/2018\nПевицата Поли Генова е бременна, съобщава „България Днес“.\nГласовитата блондинка, която представи страната ни на две Евровизии, сама е съобщила новината на близкото си обкръжение. Така или иначе всички се досетили още преди месец, когато на Поли ѝ се налага да откаже ангажимент, свързан със спорт, заради благата вест.\nПо думите на близките ѝ бебето се очаква през следващата година, тъй като Поли е в начален стадий. Затова и продължава да пази пълна тайна за щастливото събитие в живота си.\nНяма мистерия около таткото. Това е сериозният приятел на изпълнителката – чужденец, който според слуха е родом от Филипините, разкриват от близкото обкръжение на звездата.\nПоли Генова отдавна е пуснала плътна завеса над личния си живот. В началото на 2018 година е разконспирирана, като се появяват първите й снимки с екзотичната ѝ половинка. Въпросният филипинец дори ѝ подарява пръстен, заради което миналия април се заговори и за сватба.\nТаговебременна Поли Генова


Хотели във Велинград, Хотели и почивки България\nХотели България - Хотели във Велинград\nПодреди по: Цена Име на хотел Град/курорт Категория хотел Град/курорт: -- Всички -- Велинград\nВелина Хотел 4*, Велинград\nЦенова оферта за настаняване в периода 01.11 - 23.12.2020 и 04.01 - 20.12.2021 г. с включена закуска. Цените не са актуални за периоди на официални празници, за които са валидни други пакетни цени. Хотелът си запазва правото да прави промени.\nПознат още като хотела на управляващия елит от 60-те години, с напълно реновиран интериор, днес хотел Велина предлага една добра възможност за пълноценна почивка.\nЦена на вечер от: 95 лв за стая


Прашец от корен на диво тропическо растение. Притежава тънък ободряващ аромат, който напомня мириса на лук и чесън. Използва се в малки количества. Приятен е в ордьоврите, горещите зеленчукови ястия, гарнитурите, печените сандвичи. Облекчава обмяната на веществата. Действа успокояващо на нервната система, тушира стреса.\nАко я ползвате в храната си, вашият характер ще стане по-спокоен. Ще нормализирате отношенията си с близките и роднините. Асафетида подобрява цвета на лицето, прави кожата еластична, изглажда бръчките.\nТова са пъпките на тропическо дърво, които по форма напомнят цветето карамфил. Има тръпчив вкус и силен аромат. Често се използва за приготвянето на сладки блюда – бисквити, пудинги, плодови десерти, сиропи. Придава желаната пикантност на маринатите, обогатява вкусовия букет на зеленчуковите, оризовите ястия, ароматните сосове и кетчупа. Цени се високо в медицината като добро антисептично средство. Помага при зъбобол, дезинфекцира и освежава устната кухина. Възстановява силите след нервно и физическо натоварване, увеличава обема и активността на паметта.\nЧерно синапено семе\nИма горещ орехов мирис и придава на ястието мека пикантност и ефектен външен вид. Ценен източник на въглехидрати, мазнини, калций, калий, фосфор. Идеално средство за пикантна подправка и марината. Използването му осигурява приток на кръв към кожата, белите дробове и бъбреците, което го прави незаменим в студено и влажно време. За открояване на аромата преди употреба се препоръчва леко да се запържи в масло.\nАко го консумирате, ще почувствате прилив на меко спокойствие. Грубостта ще ви напусне. С черното синапено семе (или с черната горчица) по-добре ще се съсредоточавате, ще забравите суетата и напрежението. То помага на тези, които не умеят да почиват, подобрява съня, лекува депресията.\nТова е най-полезната подправка. В древността го използвали като „панацея за всички болести”. В кулинарията намира най-широко приложение. В медицината е универсално средство! Съдържа почти всички незаменими аминокиселини. Системното му използване в храната в неголеми количества увеличава вътрешната топлина, събужда апетита, стимулира обмяната на веществата, изхвърля токсините от организма.\nДжинджифиловият чай е прекрасно средство срещу простуда. Той загрява кръвта, в резултат на което мозъкът се снабдява по-добре с кислород, активизират се възприятията и интелектът. Много полезен е за хора, заети с интелектуални занимания. Ароматът на джинджифила отстранява умората, апатията, подсилва увереността в себе си, комуникативността и обаянието.\nДжинджифилът ще ви даде сили да се справите с трудностите. Ще отнеме умората ви – с него ще се чувствате бодри цял ден. А характерът ви развие такива черти като целеустременост, смелост и решителност.\nТази подправка на вкус изглежда леко горчива, а след това остра. Придава пикантност на горещите зеленчукови блюда, гарнитурите, ордьоврите и сандвичите, употребява се в маринатите, в хляба, в сладкишите и мусовете. Не дразни слизестата обвивка на стомаха. Според арабските лекари в съчетание с мед подобрява паметта и зрението.\nС калинджи мисълта ви ще стане бърза и решителна. Тази подправка ще укрепи твърдия оптимизъм в душата ви и вярата в собствените ви сили. Тя ще подобри паметта ви. С нея по-ярко ще възприемате света.\nФенхел (близък роднина на копъра)\nЗеленовати семена с нежен меден аромат и сладко-остър дори леко нагарчащ вкус. Придава приятна свежест на леките зеленчукови супи, салати и гарнитури, бисквити, печива, сладка и чай. Съдържа аскорбинова киселина, каротин, витамини от група В, Е и К. Фенхелът е идеалната подправка за слабия стомах както при възрастните, така и при децата. Неутрализира токсините и канцерогенните вещества в кръвта. Чаят от фенхел е полезен при болки в стомаха (особено при децата), радиоактивно облъчване и онкологични заболявания. То е и прекрасно средство срещу безсъние. Прогонва страховете и нервността.\nФенхелът бързо снема напрежението и дискомфорта от лошото време. С него всички проблеми се решават бързо и лесно. Характерът ви става гъвкав, престава да ви дразни излишната праволинейност на другите.\nГолемите му семена с приятен сладко-остър вкус отдавна са известни на готвачите. Те са богат източник на магнезий и витамин С. Насищат със свеж пролетен аромат салатите, супите, кисело-млечните продукти. Еефектно се съчетават със зеленчуци, особено с кореноплоди, като облекчават тяхното усвояване от организма. Настойката от семената на кориандър е полезна при лошо храносмилане, цистит, високо съдържание на холестерол в кръвта, при възпаление на бъбреците. Етеричното масло от него стимулира дейността на стомашно-чревния тракт и помага за изхвърлянето на токсините от организма.\nКориандърът изгражда поносимост към грозните явления в живота. С него можете да понесете наглите, груби и раздразнителни хора. Препоръчва се на хора, които работят при тежки условия.\nАроматна кора от вечно зелено дърво от остров Цейлон. Топлият горчиво-сладък вкус на канелата е необичаен и пикантен. Тя се използва почти във всички кулинарни традиции по света. Богат източник на калций, желязо и витамин А. Подобрява циркулацията на кръвта, лекува простуда, пречи на трупането на излишни килограми. Повишава ефективността на кръвоснабдяването на различните органи и тъкани, прогонва депресията.\nЧили (червен пипер)\nКолкото по-люто, толкова по-добро! Съдържащите се в него ароматни вещества не само придават на храната остър вкус, но също така тонизират интелекта, стимулират кръвообращението и засилват лечебните свойства на останалите подправки. Чили е най-богатият растителен източник на витамин С. Запомнете – в лютата чушка има много повече витамин С, отколкото в лимона! Чили се приема в малки количества.\nС него ще избягате от суетата, грубостта, прибързаните решения. Смяната на вида дейност няма да ви стресира, ако използвате чили в храната си. Тази подправка помага да си изработите личностен подход към хората. Ще станете способни да изпълнявате всяка, дори най-непривлекателната работа.\nИма силен и приятен аромат. Спектърът на кулинарното му приложение е много широк – от печени картофи и пълнени чушки до пасирани ягоди и плодови сладка. Богат е на етерични масла, протеини, калций и захар. Изчиства дихателните органи, извежда шлаките от организма, стимулира нервната система, придава усещане за лекота и свобода.\nТази подправка ще ви даде сили да обърнете гръб на сплетните и лошото мнение на околните за вас. С нея с един замах ще се справите с лошите си навици. Тя тонизира психиката, повишава настойчивостта при решаването на проблемите.\nЯркожълта подправка със свеж, леко остър вкус. Притежава уникалната способност да придава на ястията ефекти слънчеви багри. Добавя се към супи, ориз, зеленчуци, сосове, млечни напитки. Куркумата е прекрасен естествен антибиотик! Изчиства кръвта, укрепва стомашно-чревния тракт. Полезна е при диабет, астма, анемия. Идеално противовъзпалително средство за тези, които страдат от хронични заболявания. Топлото мляко с куркума е древно козметично средство за подмладяване на кожата.\nС тази подправка ще правите трезва оценка на ситуациите и спокойно ще решавате проблемите. Щом започнете да я употребявате в храната си, ще престанете да обръщате внимание на дребните неща, които преди са ви дразнели. Куркумата дава сили при разработката и реализацията на дългосрочни планове, освобождава от суетността, дава повече увереност в себе си.\nТози плод на вечнозелено растение с топъл и леко остър аромат е много популярен при готвачите в цял свят. Идеално се съчетава с тиква, картофи, мляко, доматен сок, плодови десерти и коктейли, ястия с ориз, спанак, карфиол. Подобрява храносмилането, оказва антибактерицидно действие при стомашно-чревни инфекции. Веществата, които се съдържат в мускатното орехче, захранват клетките на главния мозък, детеродните органи и кръвта. Действат успокояващо на ума, повишават яркостта на възприятията.\nС мускатното орехче ще развиете решителността си при преодоляването на трудностите, ще укрепите волята си. При решаването на всеки въпрос ще можете бързо да активизирате силите си.\nНеговите зелени стръкчета имат най-нежния аромат и се използват с удоволствие от кулинарите в Европа и Азия. Особено често намират приложение в сладките (включително млечните) десерти и различните напитки. Кардамонът стимулира храносмилането и функциите на стомашно-чревния тракт и слезката. Според Аюрведа, древната наука за здравето, той активизира и прояснява ума, дава усещането за лекота, спокойствие и благополучие. Неслучайно от векове я наричат „кралската” подправка.\nС кардамона прощавате лесно на онези, които са ви обидили. Ставате смирени и спокойни, общувате лесно с околните. Научавате се да избягвате скандалите у дома, отнасяте се по-добре към децата и възрастните. Забравяте алчността и шопингманията.\nПодправката с това загадъчно име притежава тръпчиво-горчив вкус и придава уникален аромат на гъстите супи и бульони, пържените ордьоври и други ароматни блюда. Ценен източник на протеини и желязо. Захранва клетките на кръвта, костния мозък, нервите и детеродните органи. Съдържа витамин В и D. Много е полезна в периода на оздравяване и за общото укрепване на организма. Освобождава тялото от шлаките и мазнините.\nС шамбала ще смекчите и затоплите характера си, ще изгладите отношенията си с околните. Ще станете по-добри, спокойни, уравновесени. С нея бързо ще стоплите семейните отношения и лесно се успокоите превъзбудените деца.\nПолучава се от оранжево-червените близалца на шафрановия минзухар. От години той е най-скъпата подправка. Неговият аромат е тънък и приятен, а специфичният му остър горчиво-сладък вкус не може да бъде сбъркан с никой друг. Много добър оцветител и ароматизатор. Широко се използва в различните национални кухни, много популярен е на Изток. Полезен е за всички без изключение. Захранва всички тъкани на организма и преди всичко кръвта. В съчетание с мляко укрепва сърцето и нервната система, подобрява тена на лицето, създава весело настроение. Според специалистите по Аюрведа, древната наука за лечението, предава на човека енергията на любовта, предаността и състраданието. Шафранът се употребява в много малки количества – за ястие за 4-5 човека са достатъчни няколко жилки.\nИндийските готвачи с векове усъвършенствали изкуството на използването на подправките, което позволило на многобройните последователи на вегетарианството да поддържат баланс от хранителни вещества и добро храносмилане. Къри по начало се използва не само като подправка, но и като терапевтично средство. В неговия състав влизат от 7 до 12 млени подправки. Най-често се използват куркума, джинджифил, черен пипер, кориандър, кимион, канела, кардамон и карамфил.\nКъри е универсална комбинация! Тя се добавя на вкус към всички ястия – салати, супи, ордьоври, горещи сосове, сандвичи, кетчуп, гарнитури, пици, оризови блюда, зеленчуци, печени тестени изделия. Богатството на вкусовите усещания е направило тази подправка най-известна в света. Къри се нарича и ястието със сос, приготвено от едноименната подправка.\nС къри ще подобрите отношението към себе си и ще облекчите товара от вътрешни противоречия. Ще настъпи спокойствие на душата ви. Всички проблеми ще решавате спокойно и постепенно.\nИндийската дума “масала” означава “смес от подправки”. Всеки готвач, който иска да стане добър в занаята, трябва първо да стане “масалчи”, т. е. да овладее изкуството на смесването на различните вкусове и аромати. В различните части на Индия се забъркват специфични “масали”. Гарам масалата произхожда от Персия, но днес е характерна за кухнята на Северна Индия. Тя съдържа задължително кимион и кориандър като основа, които се съчетават с подправки със сладък аромат (канела, кардамон, карамфил и индийски дафинов лист). Пикантната гарам масала придава необичаен, леко остър вкус на супите, различните ароматни блюда със сосове, ордьоврите и гарнитурите. С нейна помощ може да се придаде неочакван оттенък на вкуса и на сладките блюда: кейкове, печива, бисквити, а също и на горещите билкови чайове и плодови напитки.\nФенхел = фенел\nМускатово орехче = индийско орехче\nШамбала = чимен (стритите семена на сминдуха)\nКалинджи = черен кимион\nДруият път като превеждате от руски намерете езиков специалист да ви оправи грешките.


ЛЮБОПИТНА СТАТИСТИКА! 63 деца са напуснали училище в Кюстендилско, едно заради ранен брак, 41 са заминалите за чужбина, на 21 не им се учи | Вестник СТРУМА\nЛЮБОПИТНА СТАТИСТИКА! 63 деца са напуснали училище в Кюстендилско, едно заради ранен брак, 41 са заминалите за чужбина, на 21 не им се учи\nДата: 23.02.2018 / 22:16\n1,2 % са напусналите ученици от учебните заведения в община Кюстендил през последните две години, става ясно от справка, изготвена от общинската управа. Данните са предоставени от директорите на училищата и на детските градини. Основната причина за напускането е заминаването на децата в чужбина. Има я и обратната тенденция. В кюстендилско училище пък учи дете, родено в Италия, навършвайки обаче годините за училище, семейството се прибрало в родния Кюстендил.\n„Ние и сега ходим до Италия, но по-рядко, предимно през лятото, оставаме за по 1-2 месеца. Там е по-топло. Мама основно работеше по къщите, да чисти, българите с това се занимават“, споделя петокласник.\n41 деца са заминали в чужбина, 1 дете е напуснало поради ранен брак, поради нежелание за обучение са напуснали 21 ученици. При напусналите заради ранен брак има низходяща градация. През 2013 година децата са били 6, а през 2015 – 4, през 2016 са били 6. Броят на децата в детските градини е 677 от 2 до 4 години, 332 са децата на 5 години, на 6 години са 255. В яслените групи се отглеждат 172 деца. 1198 е общият брой на децата, а персоналът в детските градини е 236. От тях педагогически е 112 души. Учениците в подготвителните класове са в 8 групи, броят на децата на 5 години е 51, а на 6 години – 107. Паралелките от 1 до 4 клас са 81, 1693 са учениците в тях. Паралелките от 5 до 7 клас са 58 с 1319 ученици. От 8 до 12 клас се обучават 1029.\nПредишна : УЖАС! Откриха завързана и заключена жена в дома на неин близък\nСледваща : Какво издава тембърът на гласа


Дата на публикуване: Вторник, 08 Юли 2014 15:40 Прочетена: 1333 пъти\nДнес, 8 юли 2014 г., Президентът на Република България г-н Росен Плевнелиев посети Националната гвардейска част по повод предстоящия празник на формированието на 12 юли и честването на 135-годишнината от създаването на българската гвардия.\nПрезидентът беше посрещнат с почетен караул пред паметника на загиналите гвардейци във войните за национално обединение на България, където поднесе венец. След това пред общия строй на целия личен състав той награди Националната гвардейска част с „Почетен знак на президента на Република България”, след което с кратко слово поздрави всички с настъпващия празник. В своето слово-отговор командирът на Националната гвардейска част полк. Боян Ставрев изрази благодарността на личния състав за високата награда, като подчерта, че тя е плод на положените усилия от всички офицери, сержанти, войници и цивилни служители. Той увери президента, че гвардейците и в бъдеще ще работят по същия начин както досега, за да бъде Националната гвардейска част на висотата на изискванията, които се предявяват към нея.\nПо-късно президентът разгледа района на формированието, посети медицинската служба и сградата на Първи гвардейски батальон, където се запозна с условията, при които гвардейците се подготвят за изпълнение на служебните си задължения.\nПреди отпътуването си той проведе среща „на четири очи” с командира на Националната гвардейска част и вписа впечатленията си в почетната книга на формированието.


Рекорден брой заразени от началото на пандемията в Турция - Информационна агенция ПИК\nРекорден брой заразени от началото на пандемията в Турция\nЗа трети пореден ден положителните COVID-19 случаи отбелязаха абсолютен рекорд в Турция. В четвъртък бяха регистрирани 40 806 новозаразени. Само за 5 дни случаите скочиха с 10 000 и надминаха психологическата бариера от 40 000 души.\nТака Турция е на второ място в Европа по новозаразени след Франция. И на пето място в света, като преди нея още са само Бразилия, Индия и САЩ. Отново в четвъртък бяха регистрирани 176 смъртни случая, като общия брой на загиналите достигна 31 713 души.\nОтново рекорден брой новозаразени в Турция през последното денонощие - 39 302\nМинистър Коджа заяви, че това рязко увеличение е в следствие на варианта от Обединеното кралство, който представлява 75% от всички случаи в страната. Те са регистрирани във всички 81 турски провинции, пише "Марица".\nМинистърът допълни, че Турция е констатирала и 169 случая на щама от Южна Африка в 11 провинции, 4 случая с бразилски вариант в 2 провинции и двама с щама Калифорния-Ню Йорк в една провинция.\nСлед заседание на Научния консултативен съвет за коронавирус турският здравен министър Фахретин Коджа направи важни изявления относно ускоряването на ваксинацията в страната. Той заяви, че Турция разполага с нови източници за доставка на ваксини. Страната вече освен китайската ваксина "Коронавак" на "Синовак", има в наличност и количества от ваксината на "Пфайзер-Бионтек".


Държавната служба - Срокове на историята - 2021\nт / HTML; charset = windows-1252 "> Гражданската служба\nГражданската служба изпълнява правителствените решения и следователно играе жизненоважна роля в британската политика. В момента в държавната служба работят около 500 000. Той е разделен на редица отдели, свързани с правителствен отдел. Министър на кабинета ръководи един от тези ведомства, а тези държавни служители в този отдел трябва да работят за този министър при провеждането на правителствена политика. Това специфично за ролите е много важно, тъй като правителственият министър е работещ депутат и е избран от избирателите в своя избирателен район. Държавните служители не се избират; те кандидатстват за длъжност в държавната служба и всяко повишение в рамките на държавната служба зависи от решенията, взети в самата държавна служба - не от избирателите.\nГражданската служба във Великобритания е много йерархична. Най-отгоре са постоянните секретари и така наречените „мандарини“. Те заемат най-високопоставените длъжности в държавната служба.\nЗадачите им са много и разнообразни. Най-\nсъветва министрите относно политиките, свързани с техните ведомства. Има критики, че тези висши държавни служители са в състояние да бъдат твърде влиятелни, особено тъй като са неизбрани лица. Те обаче твърдят, с известна легитимност, че правителствата могат да идват и си отиват и неопитен министър може да бъде назначен, но те остават там, където са както с експертизата, така и с опита на нов министър почти сигурно ще липсва. те подготвят документи за политиката и речи за министрите те се занимават с кореспонденция на министър и помагат да го подготвят за въпроси, които могат да възникнат в Камарата на общините те водят официален дневник и минутни срещи на министъра те могат да се консултират с групи за натиск, за да развият своите знания по определени въпроси.\nВ миналото бяха отправени твърдения, че тези постове са отворени само за частно образовани мъже от Оксбридж. През последните години имаше опити да се коригира това, което се разглежда като нещо от отминала епоха. Назначенията на тези длъжности вече са много специфични за способността, за разлика от произхода и пола. Има обаче онези критици, които смятат, че не е направено достатъчно, за да се постигне баланс между половете - да не говорим за баланса на етническите малцинства - на висшите длъжности в държавната служба.\nСледващият слой надолу е постоянният служител в кариерата, който работи в правителствен отдел и провежда правителствени политики. Както при всички държавни служители, тези хора са предназначени да бъдат неутрални в професионален смисъл. Те могат да имат свои политически възгледи, но те не трябва да позволяват да пречат или застрашават тяхната работа. На теория това ниво не трябва да има правомощия за определяне на политики, но може да бъдат призовани да дават съвети, ако се смята, че знанията им по дадена тема са достатъчно експертни. Този слой държавен служител ще има много познания по въпроси като разходи, технически проблеми, свързани с някои аспекти на предложената правителствена политика и т.н. Такива експертизи се изискват и министрите могат законно да помолят такива хора да направят принос, дори и да не са избрани лица. Ако държавен служител даде своя принос за правителствено решение относно политиката, той остава анонимен. Ако политиката е успешна, министърът взема кредита, ако е неуспех, участващият министър поема вината.\nДокато държавният служител работи за отдела (и следователно за правителството), в който се намира, има редица законово приложими ограничения, поставени върху всички държавни служители.\nдържавните служители могат да гласуват на избори, но докато са член на държавната служба, те не могат да се кандидатират за политическа длъжност. всички държавни служители са обвързани със Закона за официалната тайна и те не могат да говорят пред медиите или да пишат за опита си без разрешение. Това стана след инцидента с Клайв Понтинг през годините на Тачър, при който държавният служител Понтинг пусна в медиите, че аржентинският военен кораб „Белграно“ може би е нападнат от британска подводница извън зоната за изключване, наложена по време на Фолклендската война. Ясно е, че подобна информация би могла да навреди на правителството. Понтинг спори, че смята, че е правилно само обществеността да знае истината. Сега това, което се предоставя на медиите / обществеността, идва само от правителството. висшите държавни служители не трябва да бъдат политически активни. Държавните служители не трябва да бъдат членове на крайни леви или десни политически партии - въпреки че те могат да бъдат членове на основните партии. Някои държавни служители на чувствителни длъжности (например в Министерството на отбраната) могат да проведат личния си живот от Службите за сигурност.\nГражданската служба играе жизненоважна роля в британската политика, но тя не остана без критиците си в близкото минало и една от най-гласните, докато беше на власт, беше Маргарет Тачър.\nРеформата на държавната служба не е нов проблем. Въпросът за това дали държавната служба е пренаселен, се връща от 80-те до ...\nГледай видеото: КНСБ иска Кодекс за държавната служба (Може 2021).\nCopyright 2021 \_ Енциклопедия на историята, обхващаща всички теми и раздели \_ Държавната служба


Борисов дава извънредна пресконференция в МС - Политика - Стандарт Нюз\n„Много ми е мила държавата, толкова много неща се правят, че не ми се иска от глупост да се разруши и дълги години след това да има много, много проблеми, а България го е правила това много пъти с грешни решения. Иска ми се да го предотвратя.\nСега искат да изкарат, че ДПС и ГЕРБ работят заедно, само че аз публично съм им благодарил за всички случаи, когато като партия в парламента са ме подкрепили. Никога не сме делили кметовете и винаги по-равно сме подавали пари, за улици, канализация, нови училища. Нямаше да ни стигнат гласовете за Ф-16, те ни подкрепиха и аз мисля, че няма кой да се съмнява, че по евроатлантическа линия ДПС е прогнозируема партия. Подкрепиха ни за ДДС-то за ресторантите, за книгите", коментира още Борисов.\n"Тези, които протестираха вчера, са алтернативата. Дори си се бяха подредили по министерства. Ако ДПС се изкаже против ГЕРБ, веднага ще спрат да говорят за тях. В понеделник ще вземем решението и тогава Комисията няма да може да го оправдае. Когато си се подписал да свалиш охраната на даден човек и утре го разстрелят, как ще се оправдаеш?", попита премиерът.\nТагове: Борисов Пресконференция Министерски Съвет